Diari Oficial de la Generalitat Valenciana


Sumari del DOGV 4651, del 16-12-2003 (2003/13195)

Informació pública de l'alternativa tècnica per a la gestió indirecta del programa per al desenvolupament de l'actuació integrada de la unitat d'execució del sòl industrial SI-1.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4651

Data del DOGV
:   16-12-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13032


Organisme emissor
:   Ajuntament de Marines

Tipus de document
:   Anunci

Informació pública de l'alternativa tècnica per a la gestió indirecta del programa per al desenvolupament de l'actuació integrada de la unitat d'execució del sòl industrial SI-1. [2003/X13274]
  
L'alcaldessa de l'Ajuntament de Marines per Decret número 172/2003 i 173/2003, de data 5 de desembre de 2003, ha resolt el següent:
  
Primer. Exposar al públic l'alternativa tècnica per a la gestió indirecta del programa per al desenvolupament de l'actuació integrada de la unitat d'execució número 1 (UEI-1) del sòl industrial SI-1 de Marines, presentada per Antonio Maldonado Navarro, en nom i representació de la mercantil Amarro Cortizo, SL. Esta unitat d'execució té una superfície de 44.161 metres quadrats i els límits són els següents: al nord-est, àrea de protecció de la va pecuària del Cordel de la Garrofera; al nord-oest, sòl no urbanitzable protegit d'afecció militar; al sud-oest, sector SI-2 (amb una superfície de 151.727 metres quadrats); i a l'est, carretera de la Maimona que separa el sector del polígon industrial existent. L'alternativa tècnica que s'adjunta al programa adés esmentat es compon dels documents següents:
  
- Homologació modificativa de la totalitat del sector únic industrial de sòl apte per a urbanitzar, amb una superfície total de 195.888 metres quadrats.
  
- Pla parcial del sector industrial SI-1.
  
- Projecte d'urbanització de la unitat d'execució SI-1.
  
- Programa d'actuació integrada UEI-1
  
Segon. Obrir un període d'informació pública per termini de 20 dies hàbils. El termini començarà a comptar-se a partir de la publicació del corresponent anunci en el DOGV, i simultàniament o amb anterioritat es publicarà el mateix anunci en un diari d'informació general editat a la Comunitat Valenciana. Es podran presentar alternatives tècniques i al·legacions durant el període esmentat. Les proposicions jurídiques i econòmiques es presentaran durant els cinc dies següents al venciment del termini anterior.
  
Estos terminis quedaran prorrogats, per 20 dies addicionals, si durant els 10 primers d'informació pública cap persona es comprometera, mitjançant escrit presentat al registre d'entrada de l'Ajuntament de Marines, de presentar una alternativa tècnica substancialment distinta a la inicial. La pròrroga es farà constar en l'expedient, s'anunciarà al tauler d'edictes de l'Ajuntament de Marines i es comunicarà als qui, per desconèixer-la, hi presenten pliques prematurament.
  
Tercer. Durant tot el procediment, qualsevol persona interessada podrà consultar l'expedient en la Secretaria d'este ajuntament de dilluns a divendres des de les 10.00 fins a les 14.00 hores, i els dijous de 16.00 a 20.00 hores, a excepció dels dies 24 i 31 de desembre de 2003 que es consideraran inhàbils a tals efectes.
  
Quart. L'acte d'obertura de pliques tindrà lloc al saló de plens de l'Ajuntament el dia hàbil següent a la conclusió del termini per a presentar-les (llevat dels dissabtes).
  
Totes les actuacions podran ser objecte de consulta i al·legacions per part dels interessats durant els 10 dies següents a l'obertura de pliques. Els competidores durant este període podran associar-se tot unint les seues proposicions.